CELEX: 32014R0756
Language: fi
Date: 2014-07-08
Title: Euroopan keskuspankin asetus (EU) N:o 756/2014, annettu 8 päivänä heinäkuuta 2014 , rahalaitosten soveltamia korkoja koskevista tilastoista annetun asetuksen (EU) N:o 1072/2013 (EKP/2013/34) muuttamisesta (EKP/2014/30)

12.7.2014   
            
            
               FI
            
            
               Euroopan unionin virallinen lehti
            
            
               L 205/14
            
         EUROOPAN KESKUSPANKIN ASETUS (EU) N:o 756/2014,
   annettu 8 päivänä heinäkuuta 2014,
   rahalaitosten soveltamia korkoja koskevista tilastoista annetun asetuksen (EU) N:o 1072/2013 (EKP/2013/34) muuttamisesta
   
      (EKP/2014/30)
   
   EUROOPAN KESKUSPANKIN NEUVOSTO, joka
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 5 artiklan,
   ottaa huomioon Euroopan keskuspankin valtuuksista kerätä tilastotietoja 23 päivänä marraskuuta 1998 annetun neuvoston asetuksen (EY) N:o 2533/1998 (1) ja erityisesti sen 5 artiklan 1 kohdan ja 6 artiklan 4 kohdan,
   sekä katsoo seuraavaa:
   
               (1)
            
            
               Euroopan keskuspankin asetus (EU) N:o 1072/2013 (EKP/2013/34) (2) tuli voimaan 27 päivänä marraskuuta 2013 ja sitä sovelletaan rahalaitosten korkotietojen raportointiin 1 päivästä tammikuuta 2015.
            
         
               (2)
            
            
               Asetuksessa (EU) N:o 1072/2013 (EKP/2013/34) vaaditaan uudistettuja lainoja koskevan uuden liiketoiminnan erillistä raportoimista ja samalla suuntaviivojen EKP/2014/15 (3) liitteessä II olevan 13 osan 4 kohdassa vaaditaan uudistettuihin lainoihin sovellettavien korkojen raportoimista.
            
         
               (3)
            
            
               On tarpeen saattaa asetuksessa (EU) N:o 1072/2013 (EKP/2013/34) tarkoitettujen uudistettujen lainojen ulottuvuus linjaan suuntaviivojen EKP/2014/15 kanssa sen varmistamiseksi, että lainojen uudistukset, jotka tapahtuvat sen raportointijakson aikana, jona laina on myönnetty otetaan asianmukaisesti huomioon sekä että uudistettujen lainoja koskeva uusi liiketoiminta raportoidaan asianmukaisesti tapauksissa, jossa laina nostetaan erissä eikä lainaa ole vielä kokonaan nostettu,
            
         ON HYVÄKSYNYT TÄMÄN ASETUKSEN:
   1 artikla
   Muutos
   Korvataan asetuksen (EU) N:o 1072/2013 (EKP/2013/34) liitteessä I olevan 2 osan VI jakson 22 kohta seuraavasti:
   
      
                  ”22.
               
               
                  Kotitalouksille ja yrityksille myönnettyjä uudistettuja lainoja koskevan uuden liiketoiminnan erillistä raportoimista varten rahalaitosten korkotilastoissa uudistetuilla lainoilla tarkoitetaan kaikkia muita uuteen liiketoimintaan kuuluvia luottoja kuin luottokorttiluottoja, valmiusluottolimiittejä ja sekkiluottoja, jotka on myönnetty mutta ei vielä maksettu takaisin uudistamishetkellä.”
               
            
   2 artikla
   Loppusäännökset
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa perussopimusten mukaisesti.
   
      Tehty Frankfurt am Mainissa 8 päivänä heinäkuuta 2014.
      
         
            EKP:n neuvoston puolesta
         
         
            EKP:n puheenjohtaja
         
         Mario DRAGHI
      
   
   
      (1)  EYVL L 318, 27.11.1998, s. 8.
   
      (2)  Euroopan keskuspankin asetus (EU) N:o 1072/2013, annettu 24 päivänä syyskuuta 2013, rahalaitosten soveltamia korkoja koskevista tilastoista (EKP/2013/34) (EUVL L 297, 7.11.2013, s. 51).
   
      (3)  Suuntaviivat EKP/2014/15, annettu 4 päivänä huhtikuuta 2014, raha- ja rahalaitostilastoista (hyväksytty 4 päivänä huhtikuuta 2014 ja saatavilla EKP:n verkkosivuilla www.ecb.europa.eu). Ei vielä julkaistu virallisessa lehdessä.